Quidam sororius Ainardi de Salinis dedit Deo et ecclesię Sancte Marie Cistercii unum bullionem salis qui fuerat ei datus in matrimonio cum uxore sua annuatim in caldaria salinaria quam Cistercienses apud Salinis acquisierant. Mortua vero uxore sua et ipse postea defunctus est uterque eorum sine liberis. Unde predictus Ainardus movit querelam adversus fratres Cistercii dicens hereditatem sororis suę se velle recuperare sed tandem post multas quęrelas predictam calumniam ex toto remisit et quicquid aliud in predicta caldaria iustę vel iniustę calumpniabatur sal vel ignem vel aliud aliquid totum concessit Deo et ęcclesię Sancte Marie Cistercii inperpetuum nichil sibi in ea vel heredibus suis retinens hoc ipsum laudantibus uxore sua et omnibus liberis suis qui propter hoc habuerunt XI solidos investes et pater eorum Ainardus LX solidos. Testes : Landricus miles et soror eius Odierna, Stephanus canonicus et Willermus frater eius, Guido de Canali, Petrus filius Duranni, Fromundus, omnes milites de Salinis, Martinus homo noster, Addo cellerarius in cuius manu hoc factum est.